SKRIFLESING: Matteus 20:1-16. TEKS: Matteus 20:15b. Die Here is goed. Skriberyming 72 (12-3) : 1, 2. Psalm 121 : 2, 3 (na gebed) Psalm 107 : 1, 15 - PDF
Download "SKRIFLESING: Matteus 20:1-16. TEKS: Matteus 20:15b. Die Here is goed. Skriberyming 72 (12-3) : 1, 2. Psalm 121 : 2, 3 (na gebed) Psalm 107 : 1, 15"
1 SKRIFLESING: Matteus 20:1-16 TEKS: Matteus 20:15b TEMA: Die Here is goed Skriberyming 72 (12-3) : 1, 2 Psalm 121 : 2, 3 (na gebed) Psalm 107 : 1, 15 Vgl gedig van Totius (Versamelde Werke deel 10 bl 242) Ook: Psalm 36 : 2
2 As iemand vir kinders van die Here sou vra: hoe is die Here? dan sal daar verskillende antwoorde kom: - party sal sä: Hy s groot; - party sal sä: Hy s wys; - ander sal sä: Hy s heilig; - iemand sal dalk onthou om ook te sä: Hy s getrou. Maar by verre die meeste sal eerste van alles sä: - Hy s goed. - God is goed. - Hy s vir baie mense goed. - Hy s vir my ook goed baie goed. Om ons onder andere te help om God se goedheid te verstaan, het die Here Jesus hierdie gelykenis vertel. 2 Kom ons luister dan vanaand hoe hierdie gelykenis die goedheid van God vir ons leer. Ons gaan kyk na: 1. dat hierdie gelykenis bedoel om God bekend te maak; 2. dat dit onder andere leer dat Hy goed is. 1. HIERDIE GELYKENIS MAAK GOD BEKEND U moet tog nie hierdie gelykenis lees as n program vir arbeidsverhoudinge hier op aarde nie. Kan u u indink wat die vakbonde sal maak as hulle hoor dat n werkgewer optree soos hierdie eienaar van n wingerd opgetree het? Al is dit wat hy doen, nie regtig onregverdig nie, want hy gee mos vir elkeen die billike loon waarop hulle ooreengekom het! Maar die bedoeling van hierdie gelykenis is nie om n beleid vir arbeidsverhoudinge hier op aarde te gee nie. Dis ook nie n voorbeeld van hoe n boer sy werksmag moet kry en moet gebruik nie. As jy nie verstaan wat hierdie gelykenis wil sä nie, kan jy dalk dink dat hierdie eienaar nie baie goed kan organiseer nie, want kort-kort moet hy nog werkers gaan soek.
3 3 Maar n mens lei af dat hierdie wingerd-eienaar nie die werkers gaan haal het omdat hy hulle nodig gehad het nie, maar omdat hy hulle wou help! Die bedoeling van hierdie gelykenis is nie om vir n boer n bestuursprogram te gee nie. Hierdie gelykenis wil ook nie leer dat n mens geestelike gawes kan verdien soos wat arbeiders hulle loon verdien nie. Die hele Bybel leer ons dat geen mens genoeg kan doen om maar een van God se gawes te kan verdien nie. Gelykenisse is nie verhale waarvan elke besonderheidjie een of ander geestelike betekenis het nie. n Gelykenis het gewoonlik maar net een of twee basiese koninkrykswaarhede wat dit onder ons aandag wil bring. So is hierdie gelykenis een waarmee die Here Jesus ons iets van God se karakter en van die manier waarop Hy Sy koninkryksgawes bestuur wil leer. Dit leer ons byvoorbeeld dat God regverdig is. Hy doen niemand ooit enige onreg aan nie. 1 En dit leer ons dat God aan niks en niemand gebind is nie; Élles behoort aan Hom en Hy s vry om dit wat Syne is uit te deel soos Hy wil. 2 Ñn dan leer hierdie gelykenis ook vir ons dit waarop ons vanaand konsentreer: dat God goed is. Ons moet hierdie gelykenis hoor as bekendstelling van God Godsopenbaring. 2. DIT LEER DAT HY GOED IS Hierdie eienaar is al goed teenoor diö wat die hele dag gewerk het. Hulle was bevoorreg om vroegoggend al gekies te word om te werk. Hulle t dus dadelik gemoedsrus gehad dat hulle hierdie dag loon gaan kry. En hulle t werk gekry by n regverdige werkgewer. Wat meer wil n dagloner hä? 1 Vers 13 2 Verse 14-15
4 Maar eintlik kom hierdie eienaar se goedheid eers regtig na vore in sy optrede teenoor die werkers wat hy later die dag gaan haal het en wat net n deel van die dag vir hom gewerk het. Om dit die duidelikste te sien, fokus ons op diö wat hy eers n uur voor die einde van die werksdag (wat in ons terme waarskynlik van 06:00 tot 18:00 geduur het) gaan haal het. Dagloners was mense wat nie n vaste werk gehad het nie en van dag tot dag daar op die dorpsplein gaan staan het in die hoop om vir die dag werk te kry. 4 Omdat sulke mense gewoonlik arm was en van die hand na die mond geleef het, het die Here in Sy wet baie streng bepalings gehad dat jy sulke mense dadelik aan die einde van die werksdag moes betaal en hulle geld nie eers tot die volgende oggend toe mag teruggehou het nie; 3 daar wag mos vanaand n honger gesin by die huis! Verstaan u nou die tragiek van hierdie arbeiders wat die hele dag daar gestaan het sonder dat iemand hulle huur? Hoor u die seer van hulle lewe as hulle in antwoord op die vraag: Waarom staan julle heeldag werkloos hier rond? sä: Omdat niemand ons gehuur het nie? Het hulle dalk swak gelyk vir diö wat werkers kom haal het? Of te oud, of lelik? Hulle het waarskynlik n uur voor huistoegaantyd al moed opgegee om daardie dag nog iets te kan verdien. Maar wat doen jy in so n situasie? - jy stel die verskriklike om met leá hande huis toe te gaan maar so lank as moontlik uit, - en jy staan maar nog daar rond in die hoop op n wonderwerk wat jy nie rärig glo kan gebeur nie En toe gebeur daar daardie dag n wonderwerk; vyfuur die middag kom daar n man na hulle toe (let op: hy kom na hulle toe; hy neem die inisiatief; dis nie hulle wat hom gaan soek het en gaan smeek het nie!) en hy gee hulle die geleentheid om nog vir die rukkie van die werksdag wat oor is, in sy wingerd te gaan werk! Nou sal ons darem n ietsie kan verdien genoeg om dalk vir vrou en kinders n kossie te kan koop 3 Lev 19:13b; Deut 24:14-15
5 5 En wie het ooit verwag wat toe gebeur? Toe die werksdag verby is en hulle hulle hande uithou vir die ietsie-loon wat hulle verwag het, toe kry hulle n volle dag se loon, asof hulle die hele dag gewerk het! Hoekom? Die eienaar sä dit self vir die ander wat hieroor kom kla het: - net omdat hy goed is; - nie omdat hulle n volle dag se loon verdien het nie; - maar net omdat hy uit die goedheid van sy hart vir hulle ook wil gee wat hy weet wat hulle ook maar nodig het. Kan u dink wat in hulle harte was? Dit was dieselfde soort verwondering wat daardie rower aan die kruis moes gevoel het toe hy maar net gevra het: Jesus, dink aan my wanneer U in U koninkryk kom en hy die antwoord kry: Ek verseker jou: Vandag sal jy saam met My in die paradys wees. 4 n Mens kan maar net dink wat daardie arbeiders die aand by hulle huise sou vertel het: - ek het vandag die ongelooflikste goeie man ontmoet; ek het omtrent niks gewerk nie, en n hele dag se betaling gekry! - hoe goed kan iemand wees?! So is God. Watter verhale van Sy goedheid sal hoeveel mense nie kan vertel nie: - Saggeus, n veragte en verlore tollenaar, in wie se huis die Here saam met hom kom eet het en vir wie Hy redding gebring het! 5 - Maria Magdalena, n vrou wat totaal in die mag van die bose was en deur die Here bevry is en Sy volgeling gemaak is en die eerste mens geword het wat Hom lewend na Sy opstanding gesien het! 6 - die rower aan die kruis by die poort van die hel weggeruk hemel toe! 4 Luk 23: Luk 19: Luk 8:2; Mark 16:9; Joh 20:11-18
6 6 - Paulus, eers n hater van Jesus en n aanrander en moordenaar van Christene, wat radikaal deur die Here verander is en die grootste sendeling vir Jesus Christus gemaak is! 7 Dan praat ons nog nie eers van die duisende der duisende sondaars van al die eeue, mense wat verlore was, wat Hom baie kere nie eers meer gesoek het nie, maar toe tog deur Hom opgesoek is en vrede by Hom gekry het, rus vir hulle siele, die ware en ewige lewe! Hoeveel mense wat hier op aarde die hopeloses was, die armes van liggaam en gees, die deur-mense-veragtes en -verwerptes en -afgeskryfdes en -misgekyktes, wat op hierdie aarde hoeveel trane gestort het, het nie die Here Jesus as Redder leer ken en vasgegryp nie en is nou daar in die ewige vreugde wat God uit genade vir hulle gegee het! Die Here is goed - daarvan vertel hierdie gelykenis ons; - en daarvan sal n ontelbare menigte tot in ewigheid uit eie ervaring kan getuig. TOEPASSING Ons moet onthou hoe goed die Here vir ons is. Dink aan Sy genade wat Hy in Jesus Christus gee: - Hy vergewe jou al jou sondes; - Hy neem jou as Sy kind aan; - Hy kom woon deur Sy Heilige Gees binne in jou; - Hy maak jou binneste nuut; - Hy maak jou iemand wat die ewige lewe by Hom gaan lewe, al verdien jy dit glad nie, al is jy dit glad nie werd nie! Onthou hierdie goedheid van die Here. Daar s niks wat n mens so n toegewyde Christen maak as die besef van hoe goed God vir jou is nie. 7 Hand 9 e.v.
7 En as u al jare lank in die wingerd van hierdie Eienaar is, moet tog nie negatief reageer as Hy ook vir ander goed is nie; iets soos: - hoe kan mense wat so n groot deel van hulle lewe gemors het, nàâ skielik die Here wil dien? - hulle moet tog net nie dink dat hulle dieselfde sal kry as ek, wat al soveel jare my hande afwerk in Sy diens nie! Hoe kan n mens ooit so dink? Dink ons dalk ons ou werkies verdien enige iets by Hom, wat met volmaakte maatstawwe beoordeel? Is ons jarelange diens nie maar net ons stamelende poginkies om iets van n dankie vir Sy goedheid aan ons te sä nie? Of vergeet ons dan dat dit n groot voorreg is om die Here lankal te ken, Sy vrede lankal in jou te hä, lankal te weet wat aan die einde van die dag van ons gaan word? En hoe kan jy kwaad wees as die Here vir n ander mens ook goed is? Het jy al in die oá van n arm mens gekyk wat vyfuur nog werkloos op die dorpsplein rondgestaan het en sesuur n volle dag se geld in sy hande gehad het? As jy nie saam huil van blydskap nie, is jy n klip Is u dalk een van die mense wat nog op die dorpsplein rondstaan? Voel u dalk dat u u lewe tot nou toe gemors het (allerhande foute gemaak het; u huwelik opgemors het; u kinders nie reg opgevoed het nie; verkeerde prioriteite gehad het; u gees met allerhande sondige praktyke en patrone verwoes het) en nou s dit te laat, in die een uur van u lewe wat oor is, kan dinge tog nie meer verander nie? Hààr hierdie gelykenis. En moenie vergeet Wie u selfs nou nog kan kom roep en kan kom haal om in Sy wingerd te kom werk nie, al is dit dan net die oorskietwerkies en net vir n rukkie. Moenie vergeet hoe goed Hy is nie, dat Hy selfs vir â ook die volle loon kan gee, omdat Jesus Christus die hele dag vir ons gewerk het en die bloedige sonstrale vir ons verduur het 7
8 Vir die Een oor Wie hierdie gelykenis gaan, is selfs vyfuur nie te laat om vir ons goed te wees nie. 8 AMEN